
Jelgavas novada īpašumu pārvaldei
Nosūtīšanai e-Adresē

Atzinums par  dīķu tīrīšanas darbiem īpašumā “Lielvircavas pamatskola”

Nacionālā kultūras mantojuma pārvaldē (turpmāk-Pārvalde) ir izskatīts iesniegums ar lūgumu saskaņot dīķu tīrīšanas darbus īpašumā “Lielvircavas pamatskola”, Lielvircavā, Platones pagastā, Jelgavas novadā,  zemes vienībās ar kadastra apzīmējumu 5470 007 0284, 5470 007 0279. Dīķus paredzēts tīrīt ar traktortehniku, izceļot ūdensaugu saknes un transportējot uz Pašvaldības norādītu īpašumu ~1km attālumā. Dīķu tīrīšanas darbu laikā netiks izmainīta krasta līnija.
Norādītās zemes vienības iekļaujas reģiona nozīmes arhitektūras pieminekļa  “Lielvircavas  muižas kungu māja” (valsts aizsardzības Nr. 5240) aizsardzības zonā, reģiona nozīmes arheoloģisko pieminekļu “Lielvircavas senkapi (Viesuļkalns” (valsts aizsardzības Nr. 998), “Zoltneru apmetne” (valsts aizsardzības Nr. 999) aizsardzības zonās. 
Atbilstoši Ministru kabineta 26.10.2021. noteikumu Nr. 720 ”Kultūras pieminekļu uzskaites, aizsardzības, izmantošanas un restaurācijas noteikumi” 31., 35. punktam, Pārvaldei nav iebildumu dīķu tīrīšanu vadoties pēc veicamo darbu apraksta. Papildu saskaņojums, kā arī atsevišķa Pārvaldes atļauja iesniegumā minēto darbu veikšanai nav nepieciešama. 
Darbu laikā atklājot kultūrvēsturiskas, tai skitā arheoloģiskas liecības, darbi atradumu vietā jāpārtrauc un par atradumiem nekavējoties jāpaziņo Pārvaldei.


Pārvaldes 
Arhitektūras un mākslas daļas vadītāja 	Anna Ancāne

(paraksts*)

